Америкалық тіл қоғамы

Америкалық тіл қоғамы — тірі тілдерді синхрондық түрде зерттеуді мақсат ететін АҚШ-тағы тіл қоғамы. АҚШ-тың жетекші ғалымдарынын ұсынысы бойынша 1924 жылы құрылған (ұйымдастыру комитетінде Л. Блумфилд, Э. Стёртевант, Дж. М. Боллинг болған), 7 мың мүшесі бар (1986 жылы). Қоғамды жыл сайын сайланатын президент басқарады. Ұйымдастыру орталығы — секретариаттан тұрады (Вашингтон), 2 комитеті (атқарушы және баспа) бар. Қоғамның органы "Language" ("Тіл") журналы жылына 4 рет шығады. Бұдан басқа бюллетень және анықтағыштар шығып тұрады.
Блумфилдтің "Тіл ғылымының постулаттары" (1926), "Тіл" (1933) еңбектерінде баяндалған америкалық тіл қоғамы бағдарламасын 3. Харрис, Б. Блок, Дж. Л. Трейджерт.б. жетілдіріп іске асырған. 1950 жылдың соңына дейінгі зерттеу жұмыстары Блумфилдтін концепциясына негізделген ("Дескриптивті лингвистика"), 1950 жылдың сонынан бастап Н. Хомский концепциясы кең тарап ("Генеративті лингвистика"), Еуропа тіл біліміне қызығушылық артты, 1970 жылдың орта шенінен бері прагматикаға бет бұрды.Тіл білімі терминдерінің түсіндірме сөздігі — Алматы.
«Сөздік-Словарь», 2005 жыл. ISBN 9965-409-88-9

 Дереккөздер 

Санат:Лингвистика